
LA UNUA POSTMILITA POLLANDA ESPERANTA 
KONGRESO EN LóD2 (PENTEKOSTE 1946) 


Por mi, esperantisto de preskau 3() jaroj, senchese parto- 
prenanta en la movado, chiu landa kongreso au konferenco 
(ne parolante jam pri la Univ. Kongreso, kiujn mi cheestis nur 
-en “Gdańsk, Krakovo kaj Varsovio) estas granda okazintajho, 
pri kiu mi pensas antau longa tempo kaj kiu impresas min 
dum plua posta laborado, 


Kaj nuna kongreso au pli „lubi? konferenco estis duoble 
por mi grava. Unue, por mi, preskau mirakle savinta el la 
ungegoj de germanaj murdistoj, ghi montris al mi, ke la plej 
terura kataklismo mne povis pereigi nian movadon kaj due, 
mi bone sciis, ke ne partoprenos ghin kaj jam neniun kon- 
greson, tiuj multnombraj. amikoj, kunlaborantoj, kun kiuj tiom 
ofte mi diskutis, babiladis, shercis kaj iafoje kun kelkaj ech 
flirtis (kompreneble temas pri samideaninoj!). Jes, la sen- 
kompara germana furiozo forigis ilin chiujn kun milionoj da 
senkulpaj homaj vivoj... 

Sed 

„Vivon ghuu la vivanto, 
dormu pace la kadavr! 
kiel diris la poeto. 


Kaj ree ni plue semu, „mil semoj perdighos, ni semas kaj 
semas konstante“. 

Pri la okazonta kongreso aperis kelkafoje notajhoj kaj 
mencioj en preskau chiuj lokaj (varsoviaj) gazetoj. Ankau 
radio plurfoje raportis. pri ghi. Tamen pro la ekonomiaj kau- 

zoj kaj amasa perdo inter la esperantistoj mi estis iom skep- 
tika rilate al ghia partopreno, des pli mi estas kontenta, kiam 
al ghi alighis 102 gesamideanoj el 17 lokoj de Pollando. 

Malgrau, ke la kongreso devis okazi dimanche la 9-an de 
junio matene, ni, -grupo da varsoviaj gesamideanoj, decidis 
veturi al Łódź jam sabate matene, char ni deziris profiti de la 
aranghoj kaj plezuroj de la ne ruinigita urbo. 

„ Longan tempon’ antau la foriro de la vagonaro mi kun 
s-no Majewski „okupas“ la kupeon. La flirtanta el la fene- 
stro verda flageto,” — multaj preterirantoj supozas, “ke ve- 
turas iu delegitaro de la popolvilagha partio, kies koloro estas 
verda, — kiel la nokta lumo altiras pagiliojn,, altiras gesami- 
deanojn kaj jam baldau nian kaj najbaran kupeojn pleni- 
gas la kunpremita ajeto gesamideana. Kune kun ni veturas 
bofilino de nia Majstro s-anino Wanda Zamenhof kun sia 
filo Ludoviko; s-no Sakowicz, kiu jhus profitas la okazon por 
kapti (ne animon, sed) monon de iu facilanima esperantisto 
pore sendi ghin al IEL-paradizo; s-no Zawada, kiu kiel kvu- 
time ne sukcesis fini la regularon; d-ro Czubrynski kun sia 
prelego en dorssako (nur oni ghin ne shtelu! — la prelegon!) 
kaj kelkaj aliaj novaj, sed fidelaj gesamideanoj. Baldau ekster 
nia vagono. oni alligas grandan tolelpendajhon: „X Pollanda 
Kongreso de Esperanto en Lodz, 9. 10. 6. 1946", 

En Lodza stacidomo renkontas nin la afabla studento 
s-no Pawlowski, kiu akompanas nin al la privata loghejo de 
sno Monkiewicz, kongresoficejo. 

La sekvantan matenon mi direktas min al la kongresejo — 
Lodza Universitato. Survoje ialoke sur anonctabuloj kaj anonc- 
kolonoj mi rimarkas la frapan afishon pollingvan kun la verda 
stelo pri la kongreso. Mi nur bedauras, ke la afishoj venis Var- 
sovion unu tagon antau nia forveturo kaj ne povis esti uzitaj. 


Jam demalproksime mi rimarkas niajn standardojn, pen- 
dantaj super la eniro. Konformaj surskriboj helpas la orien- 
tighon. La tutan shtuparon (kongresejo estas sur la 3-a etagho) 
borderas junaj abioj kaj betuloj, memorigante pri nia arbaro 
esperanta, kiun ne povis elradikigi la kruela kataklismo kaj 
pri la Pentekosto, festo de printempo kaj renovigo. 


La salono aspektas tre bele, ree abioj kaj betuloj. Fronte 
sur la verda podio portreto de la prezidanto de la Landa 
Popola Konsilantaro s-ro Bierut, chefministro s-ro Osobka-. 
Morawski kaj Zamenhof. Sur la muroj amike krucighas stan- 
dardoj de la „burgha“ kaj „laborista“ esperantaj movadoj, 
kiel simbolo de la unuecigo, ja ni havas en nia lando unu 


solan Asocion kun diversaj sekcioj. Kaj mi volas kredi, ke 

venos fine la tempo, kiam ekzistos nur unu Universala Espe- 
ranta Ligo, starigita je la plej demokrataj principoj al kiu 
' apartenos chiuj organizajhoj esperantistaj kiel $. A. T., 1. K.U. E. 
kaj aliaj. Chu estas nur revo? De ni dependas, ke ghi farighu 
realajho! En fino de la salono pendas la skribajho: „Esperanto 
en la servo de la tutmonda homaro". 

Sed ree estas peza la koro, ree larmas la animo. Man- 
kas ili, la plej viglaj, la plej shatataj... 

S-ano Monkiewicz malfermas la kongreson. La prezidan- 
. taran. tablon okupas gesa-noj Zamenhof, Alfus, pastro Fur- 
manik, Kuczer, Monkiewicz, Piotrowski, Sakowicz, Woznicki, 
Zawada, kiu prezidas. Oni ekkantas la polan kaj esperantan 
himnojn. (Chiu lasta sonas sufiche kontentige, sufiche malofta 


okazintajho che la esperantaj aranghoj.). Per momenta silento. 


oni honorigas la memoron de la murditaj kaj mortintaj ge- 
samideanoj. Shajnas, ke iliaj spiritoj shvebas en la salono super 
niaj kapoj, promesante helpon kaj apogon, 

La unua ekparolas en la nomo de chefministro s-ro Osóbka- 
Morawski kaj Lodza «urbestraro vicprezidanto ` s-ro Duniak, 
en la nomo de la cheestanta en la salono rektoro prof. Kotar- 
binski kaj universitata estraro parolas nia malnova samideano 
prof. dro Muszyński, adv. Mamrot por Societo de Amikoj 
de UNO. Sekvas paroladoj de reprezentantoj de eociaj kaj 
esperantaj societoj.» [re emocie parolas la nestoro de nia mo- 
vado, la preskau 80-jara pastro Furmanik. 


Oficialan parton finas la konciza kaj interesplena prelego 
de s-no prof. Muszyński je la temo: „Historio de artaj lingvoj 
kaj Esperanto", entuziasme akceptita de la multenombra chee- 
stantaro. (Estus bone, se ghi povus aperi broshurforme por la 
vasta publiko). 

Sekvas komuna fotografado. 

Post la komuna tagmangho komencighas la laborparto, pri 
kiu detale skribos kongresa sekretario s-no Kuczer. Mi nur 
volas noti, ke la unua numero de la denove 'aperanta , Pola 
Esperantisto“ elvokis grandan kritikon, Al la kritikemuloj mi 
nur' diras: ne kritiku, sed kunlaboru kaj ne traktu la legan- 
tojn kiel infanojn, bezonatajn porinfanajn leĝajhojn. Ni estu 
seriozaj A 

Vespere la kongresanoj partoprenas tre belan prezentadon 
de Moliera ,,Friponajhoj de Skapen" en la urba teatro. 
| La lundan matenon kunvenas la kongresanoj sub la me- 
mortabulo che la strato Zamenhofa. S-no Andrzejczak rapor- 
tas pri la sorto de la tabulo, kiu enmurigita en la jaro 1930 
okaze de la IV Tutpollanda Esperanta Kongreso, estis „depre- 

nita de la germanaj barbaroj, uzita kiel pavimshtono. en iu 
ghaNleno, hazarde retrovita kaj ree enmurigita. S-no Dratwer 
esperas, ke „baldau venos la tempo, kiam sur placoj de chiuj 
chefurboj staros monumentoj al Zamenhof kaj stratoj en: mul- 
taj urboj de la mondo pgrtos Lian nomon". Kiel predikisto 
de ambono impresplene kaj kortushe parolas nia plej maljuna 
s-no pastro Furmanik;; kiel kutime volas rosti sian klasba- 
talan hepaton, neshanghebla s-no Czechowski, chiama pledanto 
por la laboristaj rajtoj kaj ideoj; s-no Toczyski deklamas 
la versajhón de Matwiejczuk pri Zamenhof. Oni ree kantas la 
himmojn kaj la solenajho sub la Zamenhofa memortabulo estas 
finita. 

La partoprenantoj formas demonstracion, kiu male, ke 
ne chiuj kongresanoj kuniris (multaj gesamideanoj opinias, ke 
la Kongreso konsistas nur el la Solena MaMHermo) estas sufiche 
impona kaj elvokas intereson che la publiko. 

La prelego de s-no d-ro Czubrynski pri ,,Intershtata Espe- 
ranta Akordo" elvokis sufiche viglan diskutadon. Ni sciu, ke mi- 
nisterioj de edukado nur tiam agnoskos Esperanton, se tion 
postulos la popolo. Tial ni klopodu varbi por nia afero diver- 
sajn kulturajn, sociajn, politikajn organizajhojn, altiri la plej 
vastajn homamasojn. Tiam certe ni venkos! | 

Ankay diskuton elvakis la problemo pri rilato al germa- 
naj esperantistoj. Chiuj paroladistoj substrekis, ke “pro la faritaj 
krimoj kaj kruelajhoj kulpas la tuta germana popolo kaj oni 
devas eviti la rilatojn. kun la germanaj esperantistoj. 

Oni priparolis ankau aliajn problemojn kaj proponojn,' 
kies realigo certe antauenpushos nian movadon en Polujo. 

Jam vespere oni finas la unuan postmilitan Kongreson 
de Pollandaj Esperantistoj. 

Kelkaj grumblis pro la chesigo de la rabato en la hotelo 
kaj ne ricevo de la fervoja rabato. Sed mi bone scias, ke en 
ambau kazoj ne kulpas la Organiza Komitato, al kiu pro la 
organizo de la bone sukcesinta Kongreso oni shuldas nian' plej 
sinceran dankon. 

Mi esperas, ke la Kongreso estos novA vojshtono por. nia 
movado en la libera, demokrata Pollando. I. Dratwer 


RAPORTO PRI LA GHENERALA KUNVENO 
DE DELEGITOJ de A. E. P. 
La 9.an de junio — posttagmeze — komencighis kaj la 
10-an finighis la Ghenerala Kunveno de Delegitoj de A. E. P. En 
ghi estis reprezentitaj jenaj urboj: Warszawa (Zawada J.. Cze- 


chowski B., Dratwer 1.), Kraków (Alfus J., Kuczer L., Piotrowski 

A.), kaj Lodz (Monkiewicz B., Fethke St., Dr Sotoniewicz R:). 
Prezidis s-ano Alfus, sekretariis s-anoj Kuczer kaj Woznicki. 

En sia malferma parolado mencias s-ano Alfus pri la diferen- 
co inter la iama PED kaj nuna AEP, konstatante, ke tiuj-chi du 
instancoj na estas la samajn. Li skizas la historion de Asocio de 
Esperantistoj en Pollando, ghia celo fondi reton da grupoj por 
organiza laboro, ghiaj klopodoj pri la restarigo de la gazeto, en- 
konduko de la E. en la lernejojn kaj fine li alvokas al kunigho 
de chiuj aktivaj s- anoj. 

La raporton pri la ghisnuna libero 'de, la. Chefa-Estraro (Ch. 
E.) prezentas s-ano Kuczer, ghenerala sekretario de A. E. P. Li 
konstatas, ke ghi sukcesis organizi grupojn en 6“'lokojn (en kel- 
kaj aliaj en fondigho) ne nur dank' al kunlaboro de malnovaj 
s-anoj sed ankau dank' al novaj fervoraj s-anoj. La Ch. E. suk- 
cesis jam interrilati kun multaj eksterlandaj krupoj kaj esp. ga- 
zetoj. 

La kasraporton de la Ch. E. prezentas s-ano Piotrowski. En 
la diskuto pri la raportoj partoprenis multaj s-anoj i. a.«s-ano Cze- 
chowski konstatas, ke la laboro de la Ch. E. estfs sufiche granda 
kaj se oni taksas la'fakton, ke la laboron faras homoj, chiuj pro- 
fesie okupitaj — ghi „estas des pli kontentiga. Liapense la plej 
. grava afero estas: enkonduki E. en la lernejojn. S-ano Zawada 
konstatas, ke la E.-laboro de la varsoviaj s-anoj komencighis jam 


en Lublin, kiam aro de 6 anoj fondis E-sekcion che TUR. 


Post la diskuto, la Delegitoj, auskultinte raporton de la Re- 
vizia Komisiono — akceptis ghin kaj unuanime konsentis absol- 
von al la Ch. E. 
| Kaj nun prezentas s-ano “Alfus la budgheton por la j. 1946/7. 
Dum la diskutado, “oni proponis libervolajn donacojn por subteni 
la financojn (Kesicki), oni raportis, ke ghis nun subvencion ricevis 
nur Krakowa Grupo kaj oni devas turni sin pri subvencioj al koo- 
perativoj ne al Ministerioj (Piotrowski), oni proponis plifortigi 
la propagandon (Czechowski), oni parolis pri ghenerala akcepto 
de la budgheto (Dratwer) kaj fine oni rimarkigis, ke chefa fonto 
de la ensprezoj por la grupoj devas esti kursoj (Alfus). Multaj 
konstatis neceson de pagota sekretario. Per vochdonado oni ak- 
ceptis unuanime la prezentitan budgheton. 


Nun sekvis elektoj de la Chefa Estraro, Ghi prezentas sin je- 
ne: s-ano Alfus — kiel prezidanto, estraranoj: Kuczer, Piotrow- 
ski, Rauczynski, Silhan, Sowówna, prof. Sygnarski — el Kraków, 
s-anoj Czechowski, Dratwer, Zawada — el Warszawa, s-anoj An- 
drzejczak, Monkiewicz — el Lódz: kaj s-ano Lipok — el Chro- 
paczow (Silesio). En la Rev. Kom. oni, elektis s-anojn Grabow- 


ski, Dr Owczynski (Krakow), Jaraczewski, Kaus kaj Wrzesinski 

(Warszawa). 

Poste komencighis vigla diskutado pri multaj prezentitaj pro- 
ponoj. 

Oni decidis fiksi la enskribpagon al AEP por chiu ano je 
20 zł. kaj monatkotizon je 18 zł., entenantan samtempe la devi- 
gan abonon, de „Pola Bi SEmairitiato (PE) por chiu grupano (en 
la diskutado partoprenis s-anoj Dratwer, Piotrowski, Alfus, Za- 
wada, Kuczer, Monkiewicz). 

Oni decidis, ke la Redakcia Komitato de „PE“ elektos re- 
spondecan redaktoron (en la diskutado partoprenis s-anoj Al- 
fus, Czechowski, Zawada, Dratwer, Kesinski, Monkiewicz). En 
la Red. Komitaton eniris s-anoj Alfus, Czechowski, Dr Czubryn- 
ski, Dratwer, Monkiewicz, prof. Sygnarski, Zawada. 


S-ano Alfus raportas pri la klopodoj de la Ch. E. por enkon- 
duki E. en la lernejojn de krakova kuratorio. Oni decidas plu la- 
bori en tiu-chi direkto che la Ministerio de la Klerigado. 

Oni proponis (Zawada) turni sin al Ministerio de la Kleriga- 
do por konfirmo de la Ekzamena Komisiono, kiu estus rajtigota ` 
doni atestojn por lernado de E. en lernejoj. 

Oni rimarkigis pri necesego eldoni tuj lernolibrojn (Piotrow- 
ski), vortarojn (Zawada). La solvon de tiu-chi problemo oni la- 
eis al la Ch. E. 

Oni transdonis al Ch. E. la organizon de eo kur- 
soj en Pollando. 

Oni decidis turni sin al la Direkcio de „Polskie Radio" pri 
permeso: de disaudigo en E. minimume po l horo semajne kaj 
je gvidado de E-kursoj, simile al eksterlandaj radiostacioj. 

Oni decidis 'fondi „(Centran Bibliotekon' che la Ch. E. kaj 
uzadi parton da ghi kiel „Migranta Biblioteko“ al grupoj en tu- 
ta Pollando. La organizadon oni transdonis al la Ch. E. 

La Ch. E. fondos „Centran Esperantan Muzeon kaj Arh- 
hivon“. Oni devas alvoki chiujn s-anojn al donacado por la 


„Centra Biblioteko, Muzeo kaj Arhhivo“. 
La Ch. E. klopodos pri fondo de „Eldona Kooperativo", 


kies celo estos eldonado de lernolibroj, vortaroj, „perloj“ de la 
pola literaturo ktp: Oni decidis eldoni en plej proksima tempo 
valorajn propagandilojn pri historio de la demokratio en Pol- 
lando. 

Unu el la plej gravaj aferoj estas fondo de sekcioj. Ghis nun 
ekfunkciis laborista, kooperativa kaj instruista sekcioj; en fondo 
estas skolta (Gdynia) kaj studenta (Łódź). Le regularon por 
sekcioj preparos la Ch. E. 


Oni proponis starigi ProM dan Fondon“ che la Ch. 
. (Toczyski). | 

Sekvontan Tutpolan promesas aranghi Warszawa. 

Oni transdonis al la Ch. E. la preparajn laborojn por orga- 
nizo de 60-jara jubileo de E. kaj ekskurso al Internacia E.-Kon- 
greso en la jaro 1947 en Ghenevo (Garbar). 

Proponon pri aligho de AER al IEL (Dratwer) oni, post 
“longa diskutado, lasis por solvi al la Ch. E. pro ekzistado de 
multaj aliaj internaciaj E. -organizajoj kaj pro la ebleco de kun- 
fandigho de UEA kaj IEL. 

Oni decidis alighi al „Rondo de Amikoj de Organizajho de 
Unuigitaj Shtatoj". 

Oni komisiis al la Ch. E.e pli fortan konteo de AEP kun 
aliaj sociaj, profesiaj, kultur-klerigaj, sciencaj kaj politikaj aso- 
cioj en Pollando (Zawada). | 


Oni decidis organizi kursojn inter la skaltaro. “ 


l 
Oni decidis elsendon de propagandistoj-esperantistoj eks», 


terlanderr por klarigi la nunan politikan, ekonomian kaj socian: 
staton de Pollando. 


Sufiche viglan diskuton elvokis la rilato de polaj E-istoj 
al la germanaj (Dratwer kaj Woznicki). Oni decidis interri- 
lati nur' kun tiuĝ E-Asocioj en Germanujo, kiuj publike kon- 
damnos la hitleran politikon kaj registaron (propono de s-ano 
Woznicki). Chiuj konsentis, ke la tuta germana popolo respon- 
decas por la hitleraj kruelajhoj. 

Oni komisiis al la Ch. E. kolekton de poshtmarkoj por pro- 
pagandaj celoj (Toczyski). 

Oni tushis la aferon de ordigo de la tombo de la Majstro 
(Dratwer). 

Fine oni akceptis la proponon sendi dankesprimojn al la 
Prezidanto de la Landa Nacia Konsilantaro s-o Bierut, al la 
“Chef-Ministro Osobka-Morawski, al svedaj samideanoj kaj 
Sveda E-Asocio kaj salutojn al „Samopomoc Chlopska“ okaze 
de ghia „Popola Festo'. 

La Kunveno finighis per kantado de nacia kaj esperanta 
. Himnoj. ' gi 


La p Ae etA de A. E. P. 


BLANKA TABLOTUKO 


Blanka tablotuko. Teleroj. Brilanta manghilaro. Floroj. Multe 
da floroj. Sed antau chio — delikataj manoj virinaj. Ili estas 
chie. Estras chion. Pure... Trankvile... Hejmece... 

Songho? Revo? Mi ne scias... Sopiro? Eble... 

Dume: : 

mi portas chifonojn, ne uzas la nazti(kon, laute dekrachas 
shelojn de la nepurigitaj terpomoj kaj de tempo al tempo 
serchas pedikojn... r 

| I. Dratwer 
Koncentrejo Budzyn. Vintro 1943 j. 


DEMOKRATIZO DE POLLANDO 
(daurigo) 


Venis la terura hitleriana okypado. La „supraj dekmiloj' 
cŝtis en la unuaj semajnoj de la rnilito forkurintaj el la lando ek- 
terlanden, restis la popolo mem, kiu devis travivi la titan perse- 
kutadan. Tiu persckutado cementigis la popolon, faris ghin’ pli 
unueca, pli nacie sentanta, pli liberighe kaj socie aspiranta al siaj 
celoj. Tiu-chi atmosfero naskis la hodiauan laborist-vilaghanan re- 
gistaron, kiu en la komenco de sia agado jam alpashis al la gran- 
dega socia reformo, nome la reformo agrara. La tuta sinjora tero 
estis disdonita al la vilaghanoj. Socia justeco sur tiu kampo ekre- 
gis! Kaj la tuta nacio aprobis tiun chi pashon. 

La dua granda pasho al demokratizo de i pola nacio estis 
la demokratizo de la armeo. La tuta spirito de la mezepoka, 
feudalisma, despotisma, sinjoreca armeo forighis sub la premo de 
la liberighinta popola, egaleca spirito, kaj ni povas hodiau since- 
re diri, ke ni havas popolan armeon, Miloj da klerigaj kursoj en la 
armeo helpas al disvastigo de la nova penso. Malmultaj esceptoj 
konfirmas nur la regulon. 

La tria, vere plej chefa socia reformo che ni estas la reformo 
lerneja. Superaj lernejoj malfermis larghe siajn pordojn al la fi- 
loj de vilaghanaro kaj laboristaro, ne povinta antaue revi pri su- 
peraj studoj. Miloj da mezaj faklernejoj kaj kursoj ekkomencis la 
instruadon de la junularo, kiu dum 6 jaroj de okupacio ne povis 
lerni. Aliaj miloj da humanismaj kaj realismaj mezlernejoj certigas 
al la popolo la tuthomaran kultur-nivelon. Radikala reformo de 
popol-lernejoj kun 8-jara deviga instruado, akceptata unuanime 

. che la 2 tutpollandaj pedagogiaj Kongresoj profetas la baldauan 
levigon de la popolo al supera kultur-nivelo. Krom tio centoj da 
diversaj kursoj por pli agha junularo kaj plenkreskuloj helpas che 
la disvastigo de klerigo, kulturo, fakedukado kaj arto. 

Multopa progresema gazetaro de chiuj tendencoj, de mal- 
dekstraj komunismerhaj ghis soci-reformemaj katolikaj disvastighas 
depost l kaj duonjaro en la tuta lando. 

Kvara pasho al vera socia demokratizo de Pollando estas la 
Legho pri naciigo de la grandaj fabrikoj, minejoj, bankoj ktp., 

akceptita per la provizora Parlamento (la t. n. ASA TE Nacia 
Konsilantaro'') la 3-an de Januaro 1946. Ghi antauvidas ankau 
la transdonadon de la malpli grandaj objektoj en la mianojn de la 
kooperative organizitaj popolamasoj, kio signifas, ke la monopo- 
lismaj tendencoj al „tutshtatigo” de la nacia vivo ne estas che ni 
regantaj. La mezgranda industrio kaj komerco, same la tuta vi- 
laghana agrikulwiro restas pure privataj. Ankau tius Legho estas 
de la 95% de la nacio plene aprobita. Pro tio Pollando farighas 
dank' af la du ekonomiaj reformoj — agrara kaj indusiria —- 
unu el pioniroj de sensanga, paca socia revolucio. 

Kooperativa movado, kiu jam antau la milito bele evo- 
luighis, faris dum la nova regosistemo grandegan antauenpashon 
kaj — kvankam dum la okupacjo subpremita kaj en duono de la 
lando de la germanoj ech tute forigita, ghi rekreskis dum la lasta 
17a jaro ne nur al la antaumilita stato, sed superigis ghin je novaj 
miloj, Ghia plua evoluo havas antau si vastegan horizonton. 

Ne povas esti preterpashita la reformo de socia asekuro kaj 
la nova Legho pri la Laboristaj Entreprenaj Konsilantarój, kiu 
„donas al la labcristoj eblon' de kontrolo kaj kungvidado de chiu 
entrepreno, ne esceptante la shtatajn fabrikojn. 

" Fine — en niaj kondichoj vere reyolucia reformo de edzeca 
juro, kiu finfine egaligis nian landon al la tuta okcidenta kaj orien- 
ta l od — estas la sepa tre serioza antauenpasho al ,,europei- 

de Pollando. Kun ghi ligighas la plena religia libereco ankau 
of sektoj, ghis 1939 per la shato ne allusitaj. (ekz. Metodistoj, 
Nacia katolicka eklezio ktp.). „ | 

Sur la politika kampo. oni ne povas forgesi pri la demokrati- 
zo de la elekta. sistemo, konsistanta en la tre frua legho, akcep- 
tita jam en la unuaj monatoj post liberigo de orienta parto de 
Pollando, kiu donas vere al la tuta popolo la eblon de politika 
regado en la lando pere de: 1 


Komunumaj, Vojevodiaj kaj Tutlanda Nacia Kbnsilkntajoi 


Tio signifas, ke ni ne havas che ni diktatorecon kaj ne volas 
ghin havi. Ni volas esti vete demokrata lando kun plej progrese- 
maj sociaj reformoj, adaptitaj al la ekonomia, historia kaj kul- 
tura nivelo de nia popolo. 

Chu chio supre dirita signifas, ke ni atingis jam ian idelan 
staton kaj ne bezonas plibonigojn? Tute ne! Ni havas grandegajn 
malfacilajhojn che rekonstruo de la ruinigita lando, ni devas klo- 
podi por doni al chiuj restintaj civitanoj kaj la milionoj de repa- 
triighintoj laboron kaj panon, Ni devas batali kun propra neler- 
teco en la administrado de la lando, komunumo kaj de la apartaj 
entreprenoj, ni devas batali kufi nia atavisma, „sinjoreca pensma- 
niero flanke de la posteuloj de feudala regosistemo, kun la anti- 

socia sinteno, pensanta. nur pri si anstatau pri la bono de la tuto, 
en kiu ankau chiu persono estos kontenta; ni devas batali kun 
la plej nova kaj danghera psihhologio: de „doktrineco”, ne vi- 
danta la vivon antau la teoria penso. Sed — chiujn-chi kaj mul- 
tajn aliajn malhelpojn materialajn kaj psihhologiajn ni estas de- 
ciditaj forigi kaj forigos ilin certe per propraj fortoj, kushantaj 
en la spirito de la nacio, per nova sistemo de la nacia edukado, 
kiun ni devas nun ellabori, unuvorte — ni estas kontentaj, ke ni 
povas fari chion mem, kaj ke nur de ni dependas, chu tio estos 
farita au ne. 

Nacia unueco de la lando anstatau la antaumilita multna- 
cieco faciligas tiun-chi taskon. Bonaj rilatoj kun Sovieto anstatau 
la antaumilita antirusismo, ligitaj kun same sincera frateco kun 
Ameriko, Anglio kaj Francio certigas al ni internacian pacon, kies 
plej arda konfesanto estas nia tuta nacio. Ni chiuj sopiras al la re- 
gado de la Organizo de Unuigitaj Nacioj, che kiu chiu nacio ofe- 
ras parton de sia t. n. „suvereneco' por la bono de la tuta ho- 
marana naci-familio. Ni ne bezonas imiti blinde aliajn siste- 
mojn de socia ordo, char niaj plej progresemaj filozofoj kaj so- 
ciaj pensuloj donis al ni idelan sistemon, kiu nur atendas sian rea- 
lizon per la klerigita, libera pola popolo. 


Resumante — ni devas diri: 
— La preskau centjara batalo de la bala popolamaso por so 
cia hberigho farighis realeco. p 


— Nia ghis nun „„aristokrateca ' pensmaniero kaj mondritar- 
do faris lokon al pensmaniero demokratia, vilaghana kaj labori- 
sta, civitan-egaleca, kiu ne konas plu la “pli bone naskitajn“, ne 
hontas plu manan laboron, ne malsuprenigas homon de ,,malpu- 
ra' laboro, ne plu konas sociajn privilegiojn, sed igas chiujn al 
klerigo, kulturo, „arto, nobla pensmaniero, suprenlevigo de la spi- 
rito kaj — tre grave — al komuna kunlaboro kaj celado al plibo- 
nigo de sociaj rilatoj en sia nova „propra, libera kaj kun chiuj na- 
cioj fratece kunvivanta 


Popola Pollando. 


e Jan Zawada. 
KONGRESAJ REFLEKTOJ! 
El la raportoj evidentighas, ke la Deka — lauvice kaj la 
Unua — postmilita Kongreso kaj Ghenerala Kunveno de Dele. 


gitoj estis decidoplena. Nur la plejparte gravajn decidojn 'oni 
lasis al la Chefa Estraro (Ch. E.), por solvo, decido kaj viven- 
konduko. „Nur...“ kion ghi signifas? chu ekskluzive la Ch. E. 
devas zorgi pri realigo de ili? Ne, kontraue. Kiel ni vidos, 
la realigo de tiuj chi decidoj dependas ne nur de la vigla la- 

boro de la ChE, ne nur de la bona volo de aliaj E-istoj, la 
efika solvo de ili dependas nur de la `plej. strecha kunlaboro 
de chiuj aktivuloj kaj samideanoj. La nuna tempo, la demo- 
krata medio de nia shtato, plifavorigas nian ideon, donas 
sufiche realajn profitojn kaj eblecojn de la antauenpushado 
de nia afero. 


Ni trarigardu la decidojn! 

„Deviga abono de „Pola Esperantisto“ — chiu grupano 
pagante la monatkotizon de 18 zł. ricevas samtempe gazeton. 
Kaj chi-tie dependas nur de la plej strecha laboro de chiuj gru- 
poj akiri akurate kaj kiel eble plej multe da monatpagojn, 
por plifaciligi la laboron de la administracio de Pola Espe- 
rantisto, Kaj ghia enhavo? chu ne 'deziras chiu leganto enhavori- 
chan, interesan kaj agrable legatan monatan revuon? De kin 
dependas la realigo de la deziroj? — klarege, nur dc la le- 
gantoj mem! Skribu chiu, kiu povas. Se iu ne kuraghas, . bv. 
skizi viajn pensojn, sciigi nin kaj la redakcia komisiono faros 
laupove de ili taugan artikolon. 

Fondo de „Centra Biblioteko“, ,Esp. Muzeo kaj Arhhivo" 
(landa), „Propaganda Fondo", „Kolekto de pm. por propa- 
gandaj celoj“: kaj denove — efektivigo de tiuj decidoj de- 
pendas de la kunlaboro, bona volo de chiuj polaj s-anoj. Ni 
bone scias, kiom multe da esp. havajho perdighis dum la lasta 
kruela milito. La restajhoj certege nemultaj nur estis dispecigi- 
taj. Kolekti ilin, montri al chiuj, konservi kaj kompletigi — plej 
serioza devo. Do, mi alvokas chiujn donaci la restajhojn al la ChE, 
kiu garantias por la plej bona ekuzo de ili por propagandaj 
celoj. La nomojn de oferontoj ni publikigos en P. E. 


„Eldona Kooperativo“ —— superflua klarigo; chu ekzistas 
kooperativo el unu ano ekz. ChE? Vi nenion riskas alighante al 
ghi, kontraue, vi helpos al la propagando de nia afero. Listo 
de kooperativanoj publikigota. 


„Fondo de Sekcioj“ — ankoraufoje devo: de grupoj varbi 
anojn por sekcioj kaj tiamaniere plivigligi nian laboron ka) 
disvastigi la ideon. 

Preparajn laborojn por festi 60-jaran Jubileon de Espe- 
ranto en 1947 — viajn proponojn, supozojn ktp. sciigu al ChE 
por ev. ekuzo en preparo de la programo. 

Do, karaj samideanoj, ekuzu libertempon por pripensi la 
menciitajn aferojn, farighu aktivulo, se vi ghis nun tiu ne estis; 
memoru, ke chiuj, ech plej malgrandaj oferoj, kunmetitaj donos 
grandan aferon. Ni atendas vian kunlaboron! 


LoKo 


” REFERENDUMO EN POLLANDO 


Lau decido de la Landa Nacia Konsilantaro (provizora pola 
parlamento) okazis la 30. Vi. 1946 popola vochdonado (re. 
ferendumo) por ricevi respondon al jenaj 3 demandoj: 

1) chu vi estas por forigo de la Senato (dua chambro 
de la parlamento), 

2) chu vi deziras firmigon en la estonta konstitucio de la 
ekonomia organizo, enkondukita per la agrikultura reformo 
kaj per la naciigo de chefaj ekonomiaj branchoj restigante 
jurajn rajtojn de la privata iniciato, 
| 3) chu vi deziras firmigon de la okcidentaj limoj de 
Pollando je Baltiko, Odro kaj Niso Luzita? 

La respondo povas teksti nur „jes' au „ne“. 

Oficialaj rezultoj de la vochdonado estas jenaj: 


rajtigitaj al la vochdonado estis . . . . , 13,160.451 
vochdonis PA Te A VAR AMPLA ta SS 
el kiuj estis Jalidas STA , 11.530.551 
je la unua demando respondis per „jes. . . .  7,844.522 
per „ne“ . . . 3,686.029 

je la dua demando respondis per „jes . „ . 8,896.105 
per „ne. . . 2,634446 

je la tria demando respondis per „jes: . . .10,534.697 
| per; me? oo, 995.854 


Per la rezultoj ricevis la” pola registaro flanke de la nacio 
aprobon de la ghisnuna interna kaj ekstera politiko kiel ankau 
de la chefaj punktoj por la estonta konstitucio. 

o 


MEMORE AL TIUJ, KIUJ FORIRIS... 
(daurigo) 

Belmont Leo el Warszawa, akademiano kaj poeto; fama espe- 
rantisto, mortis en varsovia „ghetto. À 

Róbin Wilhelm dro el Warszawa, vicprezidanto de T. E. K. A. 
unu el plej malnovaj esperantistoj, murdita de germanoj 
en Bińsk: 

Lejzerowicz Izrael (Georgo Verda) el Lodz, jhurnalisto, au- 
toro, prez. de Lodza Esp. Societo, gazumita de germanoj 
en Treblinki. 

' Dreher Leopold dro (Leo Turno) el Krakow, Lingva Kom.-ano, 
autoro de lernolibrej, ghen, sekr. de P. E, D.,: murdita 
de germanoj en 1941 en Lwow. 

Blassberg Maksymilian dro el Krakow, prez. de T. E. K. A., 
unu 'el plej malnovaj esperantistoj, pereis en germana 
koncentrejo. | J 

_Lubliner Stefan el Warszawa, redaktoro, kas. de jubilea Univ. - 


Kongreso en 1937, pafita de germanoj en Trawniki. 


Oberrotman Adolf el Warszawa, longjara U. E. A.-delegito, 


gazumita de germanoj en Treblinki. 


Litaucr Józef adv. el Warszawa, estrarano de ,Laboro“, mur- 
dita de germanoj. 


Essigman Stanislaw dro, estrarano de P. E. A., malnova espe- 
rantisto kaj lia edzino j 
Essigman Tekla el Warszawa. ambau murditaj de germanoj. 


Muszkatblat Paulino dro el Warszawa, estraranino de ,,Kon- 
kordo“, gazumita de germanoj en Treblinki. 

Kurianski Filip el Bialystok, estrarano de Bialistoka Esp. So- 
cieto, murdita de germanoj en Bialistok. 

Wiesenfeld Edward el Warszawa, jhurnalisto, ` estrarano de 
„Konkordo”, pereis en germana koncentrejo. y 

Fels Izak dro kaj lia edzino Fels Regina, el Lwów, „pafitaj de 

1 germanoj en 1941 en Lwow. 


Kukulka Lucjan pastro el Bydgoszcz, membro de „Scienca 
Esperanta Rondo", “konata kiel predikisto en preghejo de 
St. Maria dum Univ. Kongreso en Kraków en 1931, are- 
stita kaj ghismorte turmentita en germana koncentrejo. 


(daurigota ). 


CENTRA BIBLIOTEKO ESPERANTA 


“Dum la hitlera reghimo en Pollando chiuj grupaj kaj pri- 
vataj bibliotekoj esperantaj estis detruitaj. Nur malgranda 
kvanto da libroj estis savita kaj tiu chi restajho me povas 
sufichi por kontentigi chiujn samideanojn. Akiro de novaj esp. 
libroj -estas nuntempe preskau neeble. Pola samideanaro su- 
feras do grave je manko de legomaterialo. 


Por forigi tiun chi mankon Ghenerala Kunveno de A. E. P. 
lau propono de s-ano J. Toczyski decidis fondi Centran Biblio- 
tekon Esperantan, kies celo estas servi al tuta pola samidea- 
naro. El kolektitaj libroj estos formitaj malgrandaj „migrantaj“ 
bibliotekoj, kiuj estos sendataj de grupo al grupo. | 

Tial la Chefa Estraro alvokas polajn kaj eksterlandajn sa- 
mideanojn oferi au pruntedoni chiun superfluan au tralegitan 
libron por tiu chi celo. Kun la sama peto ni turnas nin al esp, 
eldonejoj kaj autoroj. ' 

Chiun oferajhon ni kvitancos en „P. E.", i 


Chefa Estraro de A. E. P. 

KORESPONDADO 


Carl Johanson, Poshtfako, Aneby, Svedujo deziras kores- 
pondi kun polaj gesamideanoj. 

Albin Piotrowski, Kraków, Rynek gl. 34, peranto de 
S. A. T. por Pollando akceptas mendojn por Plena Vortaro, 
S. A. T.-abono kaj por S. A. T.-eldonajhoj. 


' SKOLTOJ ATENTU! 


Dum la Ghenerala Kunveno en. Lodz oni. fondis Skoltan 
Sekcion, kies estro estas s-ano prof. J. Toczyski, delegito de 
Skblta Esperantista Ligo por Pollando (adreso: Gdynia, Mor- 
ska 77). 

Chiujn skoltojn ni petas komunikighi skribe kun s-ano To- 
czyski por pli bona kaj efika organizigho. 


i KOOPERATIVA ANGULO 


Dum pentekosta kongreso de polaj esperantistoj en Łódź, 
fondighis el iniciato de kelkaj samideanoj, kooperativa sekcio 
che Asocio -de Esperantistoj en Pollando, Pri bezono de tia 
sekcio ni ne bezonas paroli. Chiuj scins, ke en novaj tempoj, 

Den tempoj de transformigho de socio el kapitalistekspluatema 
en socialisman, kooperativismo ludos chefan rolon. El chiuj 
landoj, kiuj post chi milito, chiam pli sociigas sian vivon ma- 
struman kaj politikan, Pollando iris plej ghustan vojon, vojon 
de kooperativismo. Nenie alie, kiel ghuste en Pollando koope- 
rativismo ricevis tiel fortan antauenpushon. Ne nur oni devas 
paroli pri disvolvigho de la kooperativaj ideoj, sed ankau ni 
devas substreki novajn formojn, kiun ghi akceptas, malmulte. 
konataj “eksterlande. Ni menciu nur pri laborkooperativoj, au 
ekzemple pri disvolvigho de vilaghana kooperativismo, kiu en- 
tenas chiujn branchojn de kamparana viva. 

Jen taskoj. kiuj staras antau ni: l) per artikoloj, referaj- 
hoj, eduki civitanojn al kooperativismo, 

2) eldonadon de kooperativisma literaturo, 

3) renovigi eldonadon de ,Chielarka Standardo“, kiu jam 
antau milito farighis unika internacia gazeto kooperativa en 
esperanto, A ; 

4) priservi landajn kooperativajn movadojn pri disvol- 
vigho de kooperativismo eksterlande, kaj reciproke disaudigi 
ekstere pri progreso de kooperativismo en Pollando. : f 

. Chiuj, kiuj interesighas pri la ideo turnu sin al: Stefan Ro- 
stoniec, Lodz, Cegielniana 30—-17, Pollando. 

Eksterlandanoj, kooperativistoj estas ankau pétačáj inter- 
kompenighi kun ni, je supra adreso. S. R. - 

í - DANKON AL SVEDAJ SAMIDEANOJ! 


Pola samideanaro pa sian koregan dankon al Sveda 
Esperanto-Asocio kaj al svedaj samideanoj, kiuj rapidis kun 
helpo al polaj esperantistoj, suferintaj dum la germana oku- 
pado en Pollando, sendante vestajhojn. Parton da ili disdonis 
varsovia Komitato, la reston t. e. 234 pecojn oni starigis al 
dispono de Asocio de Esperantistoj en Pollando kaj la Chefa 
“Estraro : disdonis. ilin al 40 personoj en ll urboj. La sen- 
ditaj vestajhoj ghojigis multajn el ni, char ili kompletigis, kvan- 
kam per uzitaj, la eluzitan dum la milito garderobon. 

Vivu sveda samideanaro! 

Vivu Esperanto, la ligilo inter la inonda homaro! 

Chefa Estraro de Asocio de Esperantistoj 
: en Pollando. 


GARANTIA FONDO DE „P. E.“ 


Por garantii seninterrompan aperon de ,,P. E." enpagis: 


s-ano Czechowski B., Varsovio . .. zi. 150.— 
Pastro Pieta P., Laka . . . „20. 
Lidke J., Lódź i < p 100,— 

Ŝ Pisipreviki A., LAA o :1509-— 
„ Alfus J., LANTA Imn vo E UIT 


Krom tio Kooperativo de Bakistoj en Krakovo donis sub- 


vencion de zt. 10.000. 
(daurigota). 


RICEVITAJ GAZETOJ 


Esperantista “Revuo por Esp..Móvado en ChSR., adr. Praha 47 
ChSR. 

Laborista Esperantisto, adr. Amsterdam-West, Postbus 8002. 

La Kosmopolito, adr. 67 avenue Ĝambetta, Paris 20, Fracujo. 

S. A. T.-Amikaro, adr. kiel supre, 

Per Unu Vocho, adr. Poshtkesto 7356, Johannesburg, Sud- 
Afriko. 

Sudhungarlanda Stelo, adr. Durer-nyomda, Guyla, Hungarujo. 

La Juna Vivo, adr. de red. Limmen NH., Nederlando. 


RESPONDOJ | 
Chiuj samideanoj, kiuj posedas jam nun au intencas verki 
artikolojn por. „P. E.”, bonvolu ilin sendi al nia redakcio. Ni 


publikigos ilin, se ili taugos. 

Samideanoj-korespondantoj, dezirantaj ricevi respondon de 
ni, estas petataj aldoni poshtmarkon por respondo. „P. E.“ 
estas ankorau finance tre malforta. Ni devas shpari! 

Autoroj de artikoloj por ,,P. E.” estas petataj sendi ankau 


polan tradukon de la artikolo por plif£tiligi la laboron de la 
Redakcio. | 


Ricevintoj de svedaj donacoj estas petataj atesti ricevon 
(detale) de la ajhoj kaj enpagf sendkostojn je konto P. K.O. 
FV — 1096 „Związek Esperantystów w Polsce". 

Atentu! Chiujn pagojn t. e. kotizon por A. E. P., abon- 
pagon por „P. E.“, pagon por libroj direktu al P. K.O. konto: 
Y — 1096 Zwiazek Esperantystów w Polsce (Asocio de pli? 


rantistoj en Pollando), Kraków. 


= 
rai 


Libroj riceveblaj che Admin. de ,,P. E.”: | 
W. Reymont. En fumejo de l'opio. . . . zl $. 
J. Żuławski. Pax . ... TM Ruo DIRS E Za 15. — 
O A A NI CI ER SLE 
V. Avsejenko. Fraulino Suzano . VL i E S ri 
A. Grabowski. Postrikolto. . . . ..'. . zł 5. — 
B.'An“ŝkiaDibuky,.. iz o. = 
Fouque. Ondino ... ... . .... 2 35— 
Unua kajero . . . zł 10— 


Por afranko aldonu 10% di la sumo. kiero pro malgranda 
provizo sendeviga. 


CERE 


ABONO: jare z} 100.—, duonjare zi 55.—. Por la jaro 1946 


t. e. de majo ghis fino de l'jaro zł 70.—. Aparta numero 
zi 12.—, eksterlando 2 intern. respondkuponoj. ' 
ANONCOJ:. 1/2 pagho zł 1.000,—, 1/4 pagho zł 500.—, 1/8 


pagho zł 250.—. Korespondado: l vorto zł 2.—. 


PRENUMERATA: Vez nit zi 109.—, półrocznie zł} 55.—, Za 
rok 1946 t. j. od maja do końca roku zł 70.—. Numer 


pojedyńczy zł 12.—, za granicą 2 kupony międzynar. 
OGLOSZENIA: 1/2 strony zi 1.000.—, 1/4 strony zi 500.—, 
1/8 strony zł 250.—. Korespondencja: | Stowo zł 2 —. 


Redaktas: Komitato. 
Eldonanto: Asocio de Esperantistoj en Pollando. 


Adreso de Redakcio kaj Administracio: Kraków, Rynek Gł. 34, 
ofic., ll p. 


Presejo ,Litodruk” — Krakow, Radziwillowska 23 M-[4259 
' 


